Ulpukalle
Valkonen kuin joutsenella rinta, on sun kukkasi
 Ulpukainen; kirkas laine huuhtoilevi povesi.
 Ympärilläis uiskentelee neidot nuoret Vellamon.
 Ahdin karja kirmaelee kaikuessa kantelon.
 Kauniistihan helisevi ahdin kannel kuuluisa?
 Olentosi iloitsevi. Kotosi on riemuisa.
 Vaihtaisitko kuningasten kanssakaan sa osaasi?
 Etpä. Sillä saastatoinna pysyy aina povesi.

–r –r. [F. F. Brummer]

Lähde: Keski-Suomi 17.8.1878.

F. F. Brummer
Runot
Keski-Suomi (lehti)
1878